༧གོང་ས་མཆོག་གིས་སྔར་ཡིན་ན་ཁྱིམ་ཐབས་ཡོད་བཞིན་གྲྭ་ཆས་གྱོན་བསྡད་པ་དེ་འདྲ་ཡོད་ན་ཡང་དད་པ་དག་སྣང་གིས་འགྲིག་འགྲོ་བ་ཞིག་རེད།ད་ཆ་དུས་ཚོད་དང་ཁོར་ཡུག་མི་འདྲ་བས་རབ་བྱུང་དང་རབ་བྱུང་མིན་པའི་གྱོན་པ་སོགས་ལ་དབྱེ་མཚམས་གསལ་པོ་ཡོད་འོས་པའི་བཀའ་བསྩལ་པ་དེ་ནི་ཧ་ཅང་གནད་འགག་ཆེན་པོར་མཐོང་གིན་ཡོད།གསུང་སྟངས་འདི་བྱས་ན་གོ་བ་ལེན་བདེ་བ་དང་དང་དུ་ལེན་ཐུབ་པ་ཞིག་རེད།དེ་མིན་ཆོས་བརྒྱུད་བྱེ་བྲག་པའི་གོམས་གཤིས་ལྟ་ཚུལ་དང་།མདོ་ལུང་བྱེ་བྲག་པའི་བསྟན་དོན་འགྲེལ་སྟངས་ཀྱིས་གནས་སྟངས་ཚང་མར་ཁྱབ་ཐུབ་པའི་ལྟ་ཚུལ་བཟུང་ན་མི་འགྲིག་པ་ཞིག་རེད།འོན་ཀྱང་།ང་ལྟ་བུ་འབྲེལ་འདྲེས་བྱ་ཡུལ་བོད་ལས་གཞན་པའི་ནང་པའི་སྤྱི་ཚོགས་ཡིན་སྟབས་དེ་ཚོར་རབ་བྱུང་མིན་བཞིན།སྐྱེས་སྨན་དང་འབྲེལ་བ་ཡོད་བཞིན་གྲྭ་ཆས་གྱོན་བསྡད་པ་འདི་བོད་བརྒྱུད་ནང་བསྟན་སྤྱི་ལ་གོ་ནོར་ཐེབས་རྒྱུའི་གཞི་རྩ་ཞིག་ཆགས་ཀྱི་ཡོད་པ་དེ་དངོས་ཡོད་གནས་ཚུལ་དང་ཉམས་མྱོང་ཡིན།དེའི་ཆ་ནས་ངའི་ཐག་གཅོད་དེ་བྱས་པ་ཡིན།